Underskog.no

Underskog.no er et lukket norsk nettbasert sosialt nettverk med fokus på samfunn og kulturliv. Det ble etablert i 2005 av Simen Svale Skogsrud, Alexander Staubo og Even Westvang i firmaet Sanity (tidligere Bengler), men har siden oktober 2020 vært drevet av en selvstendig stiftelse. Nettsamfunnet hadde per desember 2020 ca.  medlemmer, og målgruppen er folk som interesserer seg for norsk kulturliv. 

Medlemmer kan invitere nye medlemmer ved å få utdelt en invitasjon fra Underskogs initiativtakere. Adgangen til tjenesten er begrenset. I begynnelsen ble Underskog stemplet som et elitenettverk.Dagbladet: Thefacebook for fem år siden «Noen av [de sosiale nettstedene] er lukket, som Underskog, hvor mye av appellen handler om at tilgangen er begrenset.»

Nettstedet har en «sosial kalender» som benyttes for å holde oversikt over aktuelle arrangementer i ens lokalsamfunn. Kalenderen er tilgjengelig for enhver uten innlogging. Medlemmer kan se hvilke evenementer som er anbefalt av venner og bekjente, og hvem som planlegger å gå på dem. 

Medlemmer har også tilgang til et debattforum for diskusjon av temaer relatert til det lokale kulturlivet. I løpet av det første året vokste Underskog til å bli et av landets mest sentrale fora for meningsutveksling om kultur. 

Referanser

Eksterne lenker

 Samfunn i kode: EDB for å ha det bra – Artikkel om Underskog av Even E. Westvang, Simen Svale Skogsrud og Alexander Staubo.
Lys i skogen — intervju med to av gründerne i D2.

Kategori:Norske nettsteder
Kategori:Norsk kultur
Kategori:Etableringer i 2005